Վերադառնանք 1997 թվական, երբ հեռահաղորդակցությունների հունական «ՕՏԵ» ընկերությունը 80 մլն դոլար վճարեց Հայաստանի կառավարությանը ու 62,5 մլն դոլար՝ բավականին հայտնի ամերիկյան «Տրանս ուորլդ տելեկոմ» ընկերությանը և ձեռք բերեց Հայաստանի հեռահաղորդակցության ոլորտում մենաշնորհ ունեցող «Արմենտել» ընկերության արժեթղթերի 90 տոկոսը: Այդ գործարքի շրջանակներում «ՕՏԵ»-ն համաձայնեց մինչև 2008 թվականը Հայաստանի հեռահաղորդակցության ոլորտում ներդրել 300 մլն դոլար, որի երկու երրորդը՝ մինչև 2003 թվականը, և բջջային ցանցը տարածել Հայաստանի բոլոր մարզերի վրա մինչև 2004 թվականի ավարտը: